Bazilika Sedembolestnej Panny Márie

Bazilika Sedembolestnej Panny Márie je bazilika (bazilika minor) v Šaštíne-Strážach, jedna z najvýznamnejších bazilík na Slovensku.

Stavať sa začala v roku 1736, postavená bola podľa plánov Mateja Vépiho. Baziliku každoročne navštívi niekoľko desiatok tisíc pútnikov, predovšetkým na Slávnosť zoslania Ducha Svätého (Turíce) a Slávnosť Panny Márie Sedembolestnej (15. septembra). Bazilika je spätá so sochou Sedembolestnej Panny Márie z roku 1564. Uctievanie tejto sochy povolil arcibiskup Imrich Esterházi v roku 1732. Je to neskorogotická podunajská práca, autor nie je známy. Nachádza sa na neskorobarokovom oltári a je základom šaštínskeho typu piet. Baziliku maliarsky vyzdobil Jean Joseph Chamant a Lukáš Kraker.

Za baziliku menšiu bol chrám vyhlásený v roku 1964.Mons. Viliam Judák: "Chrámy s titulom basilica minor na Slovensku." In: Pútnik svätovojtešský. Trnava : Spolok svätého Vojtecha, 2009, s. 49. ISBN 978-80-7162-769-2 uvádza dátum udelenia titulu basilica minor 23. novembra 1964

Bazilika bola vyhlásená aj za pútnické miesto bratislavskej eparchie, s púťami ktoré sa tu od r. 2009 každoročne konajú v deň Spolutrpiacej Bohorodičky (v sobotu po sviatku Najsladšieho Pána, Boha a Spasiteľa Ježiša Krista, Milujúceho ľudí; teda na posledný pohyblivý sviatok po Pasche).Gréckokatolícka cirkev: Bratislavská eparchia: Pútnické a odpustové miesta

Referencie

 Pozri aj 
 Slovenská mariánska cesta
 Medzinárodná diaľková trasa I23

 Iné projekty 

 Literatúra 
 Mons. Viliam Judák: "Chrámy s titulom basilica minor na Slovensku." In: Pútnik svätovojtešský : Kalendár na rok 2010. Zostavili Mária Vyskočová a Slavomír Ondica. Trnava : Spolok svätého Vojtecha, 2009, s. 34-53. ročník 138 ISBN 978-80-7162-769-2

 Externé odkazy 
 Oficiálna stránka
 Informácie o bazilike 

Kategória:Šaštín-Stráže
Šaštín
*
Kategória:Baziliky minor na Slovensku
Šaštín